વાર્તા : યે હૈ બકરાપુર ફિલ્મની વાર્તા એક બકરાની છે કે જેનું નામ શાહરુખ છે. શાહરુખ જુલ્ફી નામના એક છોકરાના ઘરે રહે છે. જુલ્ફી શાહરુખને બહુ પ્રેમ કરે છે, પણ એક દિવસ જુલ્ફીના પરિવારજનો શાહરુખને વેચી પોતાનો કેટલોક કર્ઝ ચુકવવાનો નિર્ણય કરે છે અને જુલ્ફી આ વાત સાંભળી ખૂબ દુઃખી થઈ આઘાત પામે છે. જુલ્ફી શાહરુખને બચાવવા માટે જફર (આયુષ્માન ઝા)ની મદદ લે છે. જફર શાહરુખ ઉપર અરબી ભાષામાં અલ્લાહ લખી દે છે અને જ્યારે લોકો શાહરુખ ઉપર લખેલ અલ્લાહ જુએ છે, તો તેમને લાગે છે કે શાહરુખ અલ્લાહનો બંદો છે.